CELEX: 62010CN0273
Language: el
Date: 2010-06-01 00:00:00
Title: Υπόθεση C-273/10: Αίτηση για την έκδοση προδικαστικής αποφάσεως, την οποία υπέβαλε το Tribunal Superior de Justicia de la Comunidad Valenciana (Ισπανία) την 1η Ιουνίου 2010 — David Montoya Medina κατά Fondo de Garantia Salarial και Universidad de Alicante

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/26
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Superior de Justicia de la Comunidad Valenciana (Ισπανία) την 1η Ιουνίου 2010 — David Montoya Medina κατά Fondo de Garantia Salarial και Universidad de Alicante
   (Υπόθεση C-273/10)
   ()
   2010/C 221/41
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de la Comunidad Valenciana
   
      Διάδικοι στην υπόθεση της κύριας δίκης
   
   
      Ενάγων: David Montoya Medina
   
      Εναγόμενοι: Fondo de Garantia Salarial και Universidad de Alicante.
   
      Προδικαστικό ερώτημα
   
   Αντιβαίνει στην αρχή της μη διακρίσεως την οποία καθιερώνει η ρήτρα 4 της οδηγίας 99/70/ΕΚ (1), της 28ης Ιουνίου 1999, ρύθμιση όπως αυτή που περιέχει το διάταγμα 174/2002 της Κυβερνήσεως της Αυτόνομης Κοινότητας της Βαλένθια, της 15ης Οκτωβρίου 2002, sobre Régimen y Retribuciones del Personal Docente e Investigador Contratado Laboral de las Universidades Públicas Valencianas y sobre Retribuciones Adicionales del Profesorado Universitario [σχετικά με το καθεστώς και τις αποδοχές του απασχολούμενου με σύμβαση εργασίας ιδιωτικού δικαίου διδακτικού και ερευνητικού προσωπικού των δημοσίων πανεπιστημίων της Αυτόνομης Κοινότητας της Βαλένθια και σχετικά με τις πρόσθετες αποδοχές του σώματος των καθηγητών πανεπιστημίου], καθόσον δεν χορηγεί στους profesores ayudantes doctores [πανεπιστημιακούς καθηγητές με σύμβαση εργασίας ιδιωτικού δικαίου ορισμένου χρόνου] τη δυνατότητα να λαμβάνουν επίδομα αρχαιότητας όπως το επίδομα τριετίας, ενώ το επίδομα αυτό χορηγείται στους profesores contratados doctores [πανεπιστημιακούς καθηγητές με σύμβαση εργασίας ιδιωτικού δικαίου αορίστου χρόνου];
   
      (1)  Σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP
   ΕΕ L 175, σ. 43.